# Casa del Llibre

La Casa del Llibre (castellà: Casa del Libro) és una de les cadenes de llibreries més destacades d'Espanya. Actualment, disposa d'una cinquantena d'ubicacions al territori.
La seva primera llibreria va ser creada per Nicolás María de Urgoiti, ubicada en un solar de la Gran Via de Madrid adquirit per l'Editorial Calpe el 1919. Les obres d'arranjament de l'establiment van ser planificades per l'arquitecte José Yarnoz Larrosa i executades del 1920 fins al 1923. Així, el 15 d'abril del 1923 va obrir sota el nom d'El Palacio del Libro, malgrat que aquell mateix any canviaria a la denominació actual. En una aposta per la compra impulsiva, va ser la primera llibreria a permetre de tocar directament els llibres sense haver de sol·licitar-los al taulell. Va ser adquirida pel Grupo Planeta el 1992.
El 1995, van estrenar el servei de venda en línia. El 1999 va començar un pla d'expansió en què van passar de les quatre llibreries originals a gairebé quaranta de locals a les principals ciutats d'Espanya. Aquests nous establiments o bé superaven els 600 metres quadrats, situats al centre de les ciutats, o bé tenien dimensions menors en cas d'estar ubicats en centres comercials. A la dècada del 2020, va inaugurar botigues a Palma, Mataró i Marbella, entre d'altres.
El 2009 hi pertanyien 14 comerços. El nombre va créixer fins a arribar a 36 el 2017 i 54 el 2023. Hi va contribuir la compra de les llibreries de la cadena Bertrand el 2011.
El maig del 2017 va ser integrada dins de l'editorial Espasa. El 2018, la Casa del Llibre va passar a ser dirigida per Javier Arrévola. El 2019, va facturar 125 milions d'euros.

## Referències

* 1 2 Cedillo, Jaime. «100 años de la Casa del Libro: de la ocupación en la Guerra Civil al segundo premio de la Lotería» (en castellà). El Español, 30-03-2023. [Consulta: 7 maig 2023].
* 1 2 «La Casa del Libro celebra 100 años leyendo juntos» (en castellà). lapublicidad.net, 21-04-2023. [Consulta: 7 maig 2023].
* ↑ «Nicolás María de Urgoiti, el gran dinamizador de la industria cultural en la Edad de Plata» (en castellà). Deia, 26-10-2019. [Consulta: 7 maig 2023].
* ↑ Sánchez Vigil, Juan Miguel. Calpe, paradigma editorial (1918-1925) (en castellà). Ediciones Trea, 2005. ISBN 84-9704-195-X. OCLC 433883477 [Consulta: 27 març 2023].
* ↑ «La Casa del Libro de la Gran Vía de Madrid vuelve a abrir su puertas tras diez meses de reformas» (en castellà). Antena 3, 14-12-2018. [Consulta: 7 maig 2023].
* 1 2 Cabezas, E. «Casa del Libro escribe la primera página de su historia en la ciudad» (en castellà). Sur, 29-11-2009. [Consulta: 7 maig 2023].
* 1 2 3 Sainz Borgo, Karina. «La editorial Espasa absorbe La Casa del Libro» (en castellà). Vozpópuli, 17-05-2017. [Consulta: 7 maig 2023].
* ↑ «Javier Arrévola: "Palma está en el top de mejores ciudades por su índice de interés cultural"» (en castellà). Diario de Mallorca, 25-02-2020. [Consulta: 7 maig 2023].
* ↑ «Inaugurada la nova Casa del Llibre a Mataró Parc». Capgròs.com, 28-09-2022. [Consulta: 7 maig 2023].
* ↑ Dueñas, Joaquina. «Casa del Libro abre en el Centro Comercial La Cañada de Marbella» (en castellà). Sur, 22-11-2022. [Consulta: 7 maig 2023].
* ↑ Geli, Carles. «Planeta se queda con las 9 librerías Bertrand» (en castellà). El País, 11-02-2011. [Consulta: 7 maig 2023].
* ↑ Álvarez, Paz. «Jordi Arrévola, director de Casa del Libro: “Amazon nos ha puesto las pilas a los libreros”» (en castellà). El País, 07-04-2019.
* ↑ Huguet, Carles. «Casa del Libro mira a América para vender 145 millones en libros» (en castellà). Economía Digital, 25-11-2019. [Consulta: 7 maig 2023].

## Enllaços externs

* Pàgina web oficial de la Casa del Llibre